Futbol üzrə İspaniya La Liqasında 17-ci turun növbəti görüşləri keçirilib | Kəpəz Müstəqil Teleradio Şirkəti
Bu günə xəbərlərin oxunma sayı: 867
Idman — 09.01.2017 11:49	Futbol üzrə İspaniya La Liqasında 17-ci turun növbəti görüşləri keçirilib	Bu həftə Santyaqo Bernabeuda Qranadanı sınağa çəkən Real qonaqları evə biabırçı hesabla yola salıb. Oyunda hesabı 12-ci dəqiqədə İsko açıb. Ardınca 21-ci dəqiqədə Kərim Benzema və 27-ci dəqiqədə isə Kriştiano Ronaldo qapıya düşərək fərqi 3-ə yüksəldib. 32-ci dəqiqədə İsko dubl edərək növbəti dəfə yerli azarkeşləri ayağa qaldırıb. Bu həm də ilk hissənin nəticəsi olub. İkinci yarıda qranadalıları daha bir dəfə məyus edən kral klubu 5 cavabsız qolla qalib gəlib. 58-ci Kasemironun qolu oyunda sonuncu dəqiq zərbə kimi protokola qeyd edilib.
Madridlilərin ən yaxın izləyicisi Sevilya da bu tur böyükhesablı qələbəyə sevinib. Səfərdə Real Sosyedadla üz-üzə gələn Xorxe Sampaolinin yetirmələri San Sebastian təmsilçisini 4:0 hesabıyla məğlub edib. Ben Yedder 25 və 29-cu dəqiqələrdə vurduğu qollarla sevilyalıları fasiləyə üstün yollayıb. 73-cü dəqiqədə Pablo Sarabiya meydan sahiblərini 3-cü dəfə mərkəzə dəvət edib. 10 dəqiqə sonra isə het-trik edən edən Ben Yedder görüşdə son nöqtəni qoyub.
Turnir cədvəlinin 4-cü pilləsində qərarlaşan Atletiko Madriddə 17-ci tur səfərdə meydana çıxıb. Eybarla qarşılaşan paytaxt klubu ikinci hissədə vuruduğu iki qolla növbəti 3 xalı aktivinə yazdırıb. Tablonu 54-cü dəqiqədə Saul Nigez hərəkətə gətirib. 74-cü dəqiqədə isə Antuan Qrizman diqqət mərkəzinə düşməklə yekun hesabı müəyyənləşdirib. Barselona isə bu tur xal itkisiylə üzləşib. Vilyarealın qonağı olan barsa ev sahiblərindən 50-ci dəqiqədə Sansonenin qoluyla geriyə düşsə də, son dəqiqələrdə məğlubiyyətdən yaxa qurtara bilib. Messinin cərimə zərbəsindən vurduğu mükəmməl qol katalonlara 1 xal qazandırıb.
“Espanyol” – “Deportivo” - 1:1
Qollar: Moreno, 63 - Borges, 59
“Real” – “Qranada” - 5:0
Qollar: İsko, 12, 31; Benzema, 21; Ronaldo, 27; Kasemiro, 58
“Eybar” – “Atletiko” - 0:2
Qollar: Nigez, 54, Qrizman, 74
“Las Palmas” – “Sportinq” - 1:0
Qol: El Zar, 55
“Real Sosyedad” – “Sevilya” - 0:4
Qollar: Ben Yedder. 25, 29, 83, Sarabia, 73
“Atletik” – “Alaves” - 0:0
“Betis” – “Leqanes” - 2:0
Qollar: Kastro, 51, Piççini, 85
“Selta” – “Malaqa” - 3:1
Qollar: Aspas, 7, Vass, 60, Fontas, 73 - Vass, 86 (öz qapısına)
“Vilyarreal” – “Barselona” - 1:1
Qollar: Sansone, 49 - Messi, 90
23:45 “Osasuna” – “Valensiya”